Je Guillaumes Poiche, chevaliers, sires de Brinon, fais savoir à touz ces qui verront ces lettres que nous, puis la mort mons. Hugon, dux de Bourgoigne, don Dies ait l’arme, je entris en la foy madame la duchesse, sa fame, de Posenges et de ce que je hi avoie, et l’em tins paisiblemant, tant come je tins Posenges. En tesmoint de laquel chose, je ay mis mon seal en ces lettres. Faites l’am de grace mil CC quatre vingt et onze, ou mois de novembre.